b'\n_START_ARTICLE_\nTapolca\n_START_SECTION_\nIzvor imena\n_START_PARAGRAPH_\nO izvoru imena \xc5\xa1e ni soglasja, saj lahko izvira iz mad\xc5\xbearske besede Tapolcza, kar pomeni \xc2\xbbprostor na visokem\xc2\xab, zaradi polo\xc5\xbeaja mesta na manj\xc5\xa1em gri\xc4\x8du, ali pa iz slovanske besede Tapol\xc4\x8da, kar pomeni \xc2\xbbtopli izviri\xc2\xab\xc2\xa0(toplice po slovensko). V srednjem veku je bilo naselje znano tudi kot Turul ali Turultapolca.\n_START_SECTION_\nJezerna jama\n_START_PARAGRAPH_\nV sredi\xc5\xa1\xc4\x8du mesta le\xc5\xbei pribli\xc5\xbeno 3000 m dolg edinstveni jamski sistem s podzemnim jezerom. Za javnost je bil deset let po odkritju odprt leta 1912. Za raziskovanje jezer so v najem na voljo \xc4\x8dolni. _NEWLINE_Pribli\xc5\xbeno 15-20 metrov pod mestom je v miocenskih apnencih nastal razvejan 5 kilometrov dolg jamski sistem. Ta vklju\xc4\x8duje tudi 3,3 km dolgo Jezersko jamo, ki je ve\xc4\x8dinoma zalita s kra\xc5\xa1ko vodo. Jamo so odkrili leta 1903 med kopanjem vodnjaka. Zahvaljujo\xc4\x8d raziskovanju so od leta 1937 naprej mo\xc5\xbeni kro\xc5\xbeni obhodi s \xc4\x8dolni. Zaradi edinstvenega izvora ter zanimivh tvorb je bila jama prvi\xc4\x8d za\xc5\xa1\xc4\x8ditena leta 1942, pod strogo za\xc5\xa1\xc4\x8dito pa je od leta 1982 dalje. _NEWLINE_Me\xc5\xa1anica hladne kra\xc5\xa1ke vode in termalne vode, ki se dviga iz globin, razjeda apnenec. Sprva le majhni prehod s \xc4\x8dasom postajajo vedno \xc5\xa1ir\xc5\xa1i in \xc4\x8dez \xc4\x8das nastanejo \xc5\xa1iroke dvorane in prehodi. V jami ni kapnikov, saj ve\xc4\x8d metrov debela plast gline prepre\xc4\x8duje pronicanje vode s povr\xc5\xa1ja. Iz jamske vlage se tvorijo le apnen\xc4\x8daste oblike (jamske korale in kristali aragonita). V zaprte prostore ne morejo netopirji, tako da je najve\xc4\x8dji vreten\xc4\x8dar v jami 10 cm dolga ribica (Phoxinus phoxinus L.), ki v jamo verjetno pride skozi mokre prehode iz jezerca Malom-t\xc3\xb3 (ribnik ob mlinu). Vla\xc5\xbenost zraka v jami je skoraj 100% in se zaradi vsebnosti kalcija ter stalne temperature 20 \xc2\xb0C v oddelkih mestne bolni\xc5\xa1nice z dostopom do jame uporablja za zdravljenje dihalnih obolenj. Koncentracija radona v jami nima vpliva na obiskovalce.\n_START_SECTION_\nRibnik ob mlinu\n_START_PARAGRAPH_\nRomanti\xc4\x8dni del mesta je ribnik ob mlinu (Malom-t\xc3\xb3). Z Glavnega trga je skozi majhno dvori\xc5\xa1\xc4\x8de s skulpturo\xc2\xa0\xc2\xbb\xc5\xa0tirje letni \xc4\x8dasi\xc2\xab\xc2\xa0(avtor: L\xc3\xa1szl\xc3\xb3 Marton) dostopen tudi zgornji ribnik.\n_START_SECTION_\nVrt ru\xc5\xa1evin\n_START_PARAGRAPH_\nCerkveni gri\xc4\x8d je srednjeve\xc5\xa1ko sredi\xc5\xa1\xc4\x8de mesta Tapolca. Romanska cerkev je bila zgrajena v 13. stoletju in po tur\xc5\xa1kih vpadih v baro\xc4\x8dnem stilu prenovljena 1756.\n_START_SECTION_\n\xc5\xa0olski muzej\n_START_PARAGRAPH_\nObse\xc5\xbena pedago\xc5\xa1ka zbirka.\n_START_SECTION_\nGlavni trg\n_START_PARAGRAPH_\nBiv\xc5\xa1a tr\xc5\xbenica mesta je kot trgovsko sredi\xc5\xa1\xc4\x8de delovala \xc5\xbee od davnine. Sredi trga stoji kip Svete trojice iz 1757; na trgu pa je videti tudi kip Male princese.'